laion/Wikipedia-Exotic huggingface dataset:
გიორგი არაბიძე

გიორგი არაბიძე (დ. 4 მარტი, 1998, ვანი, საქართველო) — ქართველი ფეხბურთელი. სამხრეთკორეული „ულსან ჰიუნდაის“ გარემარბი. მისი პირველი ახალგაზრდული გუნდი იყო თბილისის „ლოკომოტივი“, რომელშიც, 2005-2013 წლებში თამაშობდა, 2013 წელს არაბიძე დააწინაურეს და მთავარ გუნდში გადაიყვანეს, სადაც 2 წელში ჩაატარა 33 ოფიციალური მატჩი და თავის გამოჩენა 21-ჯერ მოახერხა, რაც გუნდის ერთ-ერთი საუკეთესო შედეგი იყო, განსაკუთრებით 16-17 წლის ნახევარმცველის პირობაზე. წარმატებული ასპარეზობების შედეგად გიორგიმ წამყვანი ევროპული გუნდების ყურადღება მიიპყრო, განსაკუთრებით დაინტერესდა უკრაინული „შახტარი“ და მისი მაშინდელი მწვრთნელი მირჩა ლუჩესკუ. 2015 წლიდან არაბიძე „შახტარს“ შეუერთდა და დუბლებში დაიწყო თამაში. პარალელურად ლუჩესკუ გიორგის, 17 წლის ასაკში, მთავარ გუნდთან თამაშის საშუალებას აძლევდა უკრაინის პრემიერ ლიგაში. გიორგიმ განსაკუთრებით კარგად წარმოაჩინა თავი უეფას ახალგაზრდულ ჩემპიონთა ლიგაზე, ტურნირის რეპორტირებისას ევროპელი და უკრაინელი ჟურნალისტები არაბიძეს მოიხსენიებდნენ ეპითეტით, როგორც ახალი მესი ან ქართველი მესი. 2016 წლიდან მირჩა ლუჩესკუმ სანქტ-პეტერბურგის „ზენიტი“ ჩაიბარა, „შახტარში“ კი მის ნაცვლად დანიშნულმა პაულუ ფონსეკამ არაბიძე მთავარი გუნდის განაცხადში აღარ შეიყვანა. ეროვნულ ნაკრებში მისი დებიუტი შედგა 2017 წლის 24 მარტს სერბეთის წინააღმდეგ. იგი შეცვლაზე შევიდა ოთარ კაკაბაძის ნაცვლად. პირველი გოლი გაიტანა 2017 წლის 28 მარტს ლატვიელთა კარში. იმავე წლის 7 ივნისს არაბიძემ დუბლი შეასრულა სენტ-კიტსის და ნევისის ნაკრებთან თამაშის დროს. განახლდა: 11 ივნისი, 2017 ტორპედო ქუთაისი საქართველოს თასი: 2022 ეროვნული ლიგის სეზონის საუკეთესო ნახევარმცველი: 2023 გიორგი არაბიძე — საქართველოს ბიოგრაფიული ლექსიკონი ↑ გიორგი არაბიძე და „ულსანი“ უკვე ოფიციალურად! ↑ არაბიძე კარიერას სამხრეთ კორეის ჩემპიონატში გააგრძელებს ↑ Georgia 1–3 Serbia / UEFA World Cup Qualifiers group D ↑ Giorgi Arabidze Free Kick Goal Vs Latvia ↑ Georgia 1–3 Serbia / UEFA World Cup Qualifiers // soccerway ↑ Georgia 5–0 Latvia / Friendlies // soccerway ↑ Georgia 3–0 St. Kitts and Nevis / Friendlies // soccerway ↑ Moldova 2–2 Georgia / UEFA World Cup Qualifiers // soccerway ↑ Torpedo Kutaisi 2–0 Lokomotivi Tbilisi II / David Kipiani Cup // soccerway
მეტ დეივისი

მეტიუ მეტ დეივისი (ინგლ. Matthew Davis; დ. 8 მაისი, 1978, სოლტ-ლეიკ-სიტი, იუტა, აშშ) — ამერიკელი მსახიობი. ცნობილია ალარიკ ზალცმენის როლით ტელესერიალში „ვამპირის დღიურები“. მეტ დეივისი დაიბადა 1978 წლის 8 მაისს იუტას შტატის ქალაქ სოლტ-ლეიკ-სიტიში, მასწავლებლების ოჯახში. სკოლაში დადიოდა პატარა ქალაქ ვუდს-კროსში, რომელიც სოლტ-ლეიკ-სიტისთან ახლოს მდებარეობს. სკოლის დასრულებისთანავე ჩააბარა იუტას შტატის უნივერისტეტში, სადაც დაეუფლა სამსახიობო ხელოვნებას. უნივეერისტეტის დამთავრების შემდეგ გადავიდა ნიუ-იორკში და გააგრძელა სწავლა ამერიკის დრამატიკული ხელოვნების აკადემიაში. მეტ დეივისი კინოფილმების ინტერნეტ-მონაცემთა ბაზაში მეტ დეივისი Twitter-ზე ↑ Pierce, Scott D. (April 13, 2006). „Another lovable jerk — Actor/Utah native Matthew Davis plays bad guys you love to hate“. Deseret News. დაარქივებულია ორიგინალიდან — ივნისი 11, 2011. ციტირების თარიღი: December 27, 2009.
ინტერფეისი

ინტერფეისი ეწოდება ფორმალიზებულ წესებს, რომლებიც განსაზღვრავს ერთი და იმავე კვანძის მეზობელი დონეების საქსელო კომპონენტების თანამოქმედებას. ინტერფეისი განსაზღვრავს იმ სერვისს, რომელსაც ერთი დონე აწვდის მეორე მეზობელ დონეს.
კამინა

კამინა (ფრანგ. Kamina) — ქალაქი კონგოს დემოკრატიული რესპუბლიკის ზემო ლომამის პროვინციაში. 2012 წლის მონაცემებით ქალაქის მოსახლეობის რაოდენობა შეადგენს 156 761 ადამიანს. ქალაქი კამინა მდებარეობს ქვეყნის სამხრეთ ნაწილში, ზღვის დონიდან 1095 მეტრ სიმაღლეზე. კამინა არის ქვეყნის მნიშვნელოვანი სარკინიგზო კვანძი. მასზე მოდის სამი სარკინიგზო ხაზი: ჩრდილოოეთით, დასავლეთით და სამხრეთ-დასავლეთით. ქალაქს ასევე აქვს ორი აეროპორტი: სამხედრო და სამოქალაქო. მეორე მსოფლიო ომის დამთავრების შემდეგ კამინაში დაარსდა ბელგიის შეიარაღებული ძალების დიდი სამხედრო ბაზა. 1960 წლის ივნისში, დამოუკიდებლობის მოპოვების შემდეგ, კონგოს მთავრობამ შეინარჩუნა კონტროლი კამინას სამხედრო ბაზაზე, მაგრამ ამავე წლის ოქტმბერში სამხედრო ბაზა გადაეცა გაეროს. ბაზა არასდროს ყოფილა თვითაღიარებული სახელმწიფოს კატანგას კონტროლის ქვეშ, მიუხედავად იმისა, რომ მათ მიერ ოკუპირებული იყო მეზობელი ქალაქი კამინავილი. 1964 წლის დასაწყისში, გაერომ კამინის ბაზა გადასცა კონგოს შეიარაღებულ ძალებს. ↑ Congo (Dem. Rep.): largest cities and towns and statistics of their population World Gazetteer ↑ Kamina, Congo (Dem. Republic of The)-(Zaire) Page. Fallingrain Global Gazetteer. ციტირების თარიღი: 2014-01-22. ↑ FZSA-Airport. Great Circle Mapper. დაარქივებულია ორიგინალიდან — 2012-07-30. ციტირების თარიღი: 2011-05-11. ↑ FZSB-Airport. Great Circle Mapper. დაარქივებულია ორიგინალიდან — 2012-07-30. ციტირების თარიღი: 2011-05-11. ↑ 500 Troops at Kamina Surrender. Daytona Beach Morning Journal (19 September 1961). ციტირების თარიღი: 2011-05-11. ↑ Quit Congo Again Belgians Told. Montreal Gazette (1 September 1960). ციტირების თარიღი: 2011-05-11.
პორტ-ჟანტილი

პორტ-ჟანტილი (ფრანგ. Port-Gentil) — მოსახლეობის რაოდენობის სიდიდით მეორე ქალაქი გაბონში, ოგოუე-მარიტიმის პროვინციის ადმინისტრაციული ცენტრი. სახელი დაერქვა საფრანგეთის კოლონიალური ადმინისტრატორის და აფრიკის მკვლევარის ემილ ჟანტილის პატივსაცემად. ქალაქი აშენდა 1885 წელს დასახლება მონჯი-ორუნგუს ადგილას, როგორც საფრანგეთის სავაჭრო ფაქტორია. პორტ-ჟანტილი მდებარეობს გაბონის უკიდურეს დასავლეთში, ატლანტის ოკეანის სანაპიროზე, ლოპესის კონცხის მახლობლად. ქალაქი მდებარეობს დაახლოებით 144 კმ-ით სამხრეთ-დასავლეთით ქვეყნის დედაქალაქ ლიბრევილიდან, 80 კმ-ით სამხრეთით ეკვატორიდან. ქალაქის კლიმატი ხასიათდება, როგორც სუბეკვატორული. ნალექების წლიური ნორმა შეადგენს 1953 მმ-ს, ამასთამ ნალექების თითქმის მთელი რაოდენობა მოდის ოქტომბრიდან მაისის ჩათვლით. 1947 წელს პორტ-ჟანტილის მოსახლეობის რაოდენობა არ აღემატებოდა 4500 ადამიანს, 1960 წლისთვის ის გაიზარდა 21 000 ადამიანამდე. 2013 წლის აღწერით ქალაქის მოსახლეობის რაოდენობა შეადგენს 136 462 ადამიანს. პორტ-ჟანტილი — ქვეყნის ნავთობისა და ბუნებრივი აირის წარმოების ცენტრი და მსხვილი საზღვაო პორტია. დღეისათვის ქალაქი თევზჭერის და თევზის წარმოების მსხვილი ცენტრია, მისი პორტის საშუალებით ხორციელდება ყავის, კაკაოს და ტყის ექსპორტი. პორტ-ჟანტილში SOGARA-ს ფირმამ ააშენა ქვეყანაში ყველაზე დიდი ნავთობგადამამუშავებელი ქარხანა. ქალაქში ფუნქციონირებს ზოოპარკი, უკანასკნელ წლებში აშენდა თანამედროვე ოტელები, კაზინო, არსებობს მშვენიერი პლაჟები. სტეფან ლასმე — გაბონელი პროფესიონალი კალათბურთელი; ფანი კოტანსონი — ფრანგი მსახიობი; დიდიე ოვონო — გაბონელი ფეხბურთელი. ↑ Port-Gentil, Gabon Page. Fallingrain ↑ Port-Gentil, Gabon. Voodoo Skies. ციტირების თარიღი: 4 November 2013. ↑ 2013 წლის მოსახლეობის აღწერა (RGPL-2013). დაარქივებულია ორიგინალიდან — 2016-08-31. ციტირების თარიღი: 2016-12-24. ↑ 2013 წლის მოსახლეობის აღწერა (geohive). დაარქივებულია ორიგინალიდან — 2011-09-06. ციტირების თარიღი: 2016-12-24.
ფრანსვილი

ფრანსვილი (ფრანგ. Franceville) — ქალაქი გაბონის აღმოსავლეთში, ზემო ოგოუეს პროვინციის ადმინისტრაციული ცენტრი. მოსახლეობის რაოდენობის სიდიდის მხრივ ქვეყნის მესამე ქალაქია. თავიდან მის ადგილას იყო სოფელი, სახელად მასუკუ, რომელიც შემდეგ ყოფილი მონების გადასასახლებლად პიერ სავორნიან დე ბრაზამ აირჩია და 1880 წელს მას სახელად «ფრანშევილი» (რაც ფრანგულად ნიშნავს «განთავისუფლებულთა ქალაქს») უწოდა. იგი შემდგომში თანდათან გაიზარდა და ქალაქად გადაიქცა, რის შემდეგაც ფრანსვილი ეწოდა. მდებარეობს მდინარე მპასაზე, ქვეყნის დედაქალაქ ლიბრევილიდან დაახლოებით 512 კმ-ით სამხრეთ-აღმოსავლეთით, ზღვის დონიდან 333 მეტრ სიმაღლეზე. 2013 წლის აღწერის მონაცემებით ქალაქის მოსახლეობის რაოდენობა შეადგენს 110 568 ადამიანს, 1993 წლის აღწერის მონაცემებით ის შეადგენდა 30 246 ადამიანს. ქალაქი ტრანსგაბონური რკინიგზის და ეროვნული ავტომაგისტრალი N3-ის საბოლოო პუნქტია. ქალაქის ღირსშესანიშნაობებს მიეკუთვნება 1899 წელს აშენებული წმინდა ილერის ტაძარი, გაბონის ყოფილი პრეზიდენტ ომარ ბონგოს დიდი სტატუა (რომელიც დაიბადა ფრანსვილში) და სამედიცინო სამეცნიერო-საკვლევი ინსტიტუტი. ქალაქში ასევე არსებობს გოლფის მოედანი და აეროპორტი, რომელიც მდებარეობს 20 კმ-ით დასავლეთით, მვენგუეში. ↑ Franceville, Gabon Page ↑ 2013 წლის მოსახლეობის აღწერა (RGPL-2013). დაარქივებულია ორიგინალიდან — 2016-08-31. ციტირების თარიღი: 2016-12-24. ↑ 2013 წლის მოსახლეობის აღწერა (geohive). დაარქივებულია ორიგინალიდან — 2011-09-06. ციტირების თარიღი: 2016-12-24.
ოუენდო

ოუენდო (ფრანგ. Owendo) — პორტი გაბონში, მდებარეობს ლიბრევილიდან სამხრეთ-დასავლეთით. ტრანსგაბონური რკინიგზის უკიდურესი დასავლეთი სადგური. ოუენდო — გაბონის მნიშვნელოვანი კომერციული პორტია, რომლის მოსახლეობის რაოდენობა 2013 წლის აღწერის მონაცემებით შეადგენს 79 300 ადამიანს. აქ მდებარეობენ ინდუსტრიული საწარმოები, მსხვილი ცემენტის ქარხნების ჩათვლით. ინფორმაცია პორტ ოუენდოს შესახებ დაარქივებული 2011-09-08 საიტზე Wayback Machine. ↑ 2013 წლის მოსახლეობის აღწერა (RGPL-2013). დაარქივებულია ორიგინალიდან — 2016-08-31. ციტირების თარიღი: 2016-12-24. ↑ 2013 წლის მოსახლეობის აღწერა (geohive). დაარქივებულია ორიგინალიდან — 2011-09-06. ციტირების თარიღი: 2016-12-24.
ოემი

ოემი (ფრანგ. Oyem) — ქალაქი გაბონში, ვოლო-ნტემის პროვინციის ადმინისტრაციული ცენტრი. მდებარეობს პროვინციის ჩრდილოეთში, მდინარე ნტემის ნაპირზე. ქალაქი მდებარეობს პლატოზე, ზღვის დონიდან 914 მეტრ სიმაღლეზე. ქალაქი ახლომდებარე სასოფლო-სამეურნეო ტერიტორიების სატრანსპორტო ცენტრია. ქალაქი ოემი მდებარეობს 411 კმ მანძილზე გაბონის დედაქალაქ ლიბრევილიდან. ქალაქს ოემი დაერქვა დიდი ხის პატივსაცემად, რომელიც იზრდებოდა ქალაქის შემოგარენში. 1990-იან წლებში გააუპატიურეს და დახოცეს რამდენიმე ქალი მშვიდობის კორპუსიდან, რაც გახდა რეგიონის უსაფრთხოებისადმი ეჭვის საფუძველი. 2004 წლის მარტში ქალაქი მოექცა ცოფიანი ძაღლების ალყაში, რომლებმაც დახოცეს ქალაქის სამი მაცხოვრებელი. ქალაქის ადმინისტრაცია იძულებული გახდა დაეხოცა 50 მაწანწალა ძაღლი. 2004 წლის ოქტომბერში ქალაქი ოემი დაზარალდა წყლის უკმარისობით და ელექტროენერგიის გამორთვით. ამავე წლის დეკემბერში იფეთქა ტიფის ეპიდემიამ, რომელიც გავრცელდა ჩრდილოეთ გაბონის მთელ ტერიტორიაზე. ქალაქ ოემიში დარეგისტრირებულია დაავადების დაახლოებით 50 შემთხვევა. ქალაქ ოემიში მოყვანილი ძირითადი სასოფლო-სამეურნეო კულტურებია კაკაო და ყავა, რომლებიც საავტომობილო ტრანსპორტით მიაქვთ კამერუნის კრიბის და დუალის პორტებში, საიდანაც ექსპორტზე გადის სხვა ქვეყნებში. აქ ასევე აწარმოებენ კაუჩუკს და კარტოფილს. ქალაქში ფუნქციონირებს საავადმყოფო, ორი ეკლესია, სასოფლო-სამეურნეო სკოლა, სახელმწიფო საშუალო სკოლა და საბაჟო. MSN Map[მკვდარი ბმული] ↑ 1.0 1.1 1.2 Oyem. Encyclopædia Britannica (2008). დაარქივებულია ორიგინალიდან — 2011-08-21. ციტირების თარიღი: 2011-05-08. ↑ 2.0 2.1 Typhoid fever breaks out in northern Gabon(ინგლისური) // Asia Africa Intelligence Wire. ↑ Gabonese town slays 50 stray dogs(ინგლისური) // Asia Africa Intelligence Wire. ↑ 2013 წლის მოსახლეობის აღწერა (RGPL-2013). დაარქივებულია ორიგინალიდან — 2016-08-31. ციტირების თარიღი: 2016-12-24. ↑ 2013 წლის მოსახლეობის აღწერა (geohive). დაარქივებულია ორიგინალიდან — 2011-09-06. ციტირების თარიღი: 2016-12-24.
ბუტემბო

ბუტემბო (ფრანგ. Butembo) — ქალაქი კონგოს დემოკრატიული რესპუბლიკის ჩრდილოეთი კივუს პროვინციაში. ქალაქი მდებარეობს ვირუნგის ეროვნული პარკის დასავლეთით. ზღვის დონიდან 1381 მეტრზე. სამოქალაქო ომამდე ბუტემბო იყო მნიშვნელოვანი სავაჭრო ცენტრი დიდი ბაზრით, ეკლესიით, მცირე საავადმყოფოთი და აეროპორტით. ბუტემბოს რაიონი ცნობილია ჩაის და ყავის წარმოებით. 2012 წლის მონაცემებით ქალაქში ცხოვრობს 217 625 კაცი. 1989 წელს ბუტემბოში დაარსდა კათოლიკური უნივერსიტეტი. ↑ Butembo, Congo (Dem. Republic of The)-(Zaire) Page. Fallingrain Global Gazetteer. ციტირების თარიღი: 2014-01-22. ↑ Congo (Dem. Rep.): largest cities and towns and statistics of their population World Gazetteer ↑ Université Catholique du Graben. დაარქივებულია ორიგინალიდან — 2019-04-25. ციტირების თარიღი: 2011-05-10.
მოანდა

მოანდა (ფრანგ. Moanda) — გაბონის ერთ-ერთი მსხვილი ქალაქი, რომელიც მდებარეობს ზემო ოგოუეს პროვინციაში. ის ასევე მანგანუმის მოპოვების ერთ-ერთი მთავარი ცენტრია, რომლის საბადოს დამუშავება დაიწყო 1957 წელს კომპანია COMILOG Cableway-მ. მოანდა, რომლის მოსახლეობის რაოდენობა 2013 წლის აღწერით შეადგენს 59 154 ადამიანს მეორე ქალაქია ფრანსვილის შემდეგ ზემო ოგოუეს პროვინციაში. ამას გარდა, ის საზღვრისპირა ქალაქია, რომელიც მდებარეობს კონგოს რესპუბლიკის სახელმწიფო საზღვრიდან 100 კმ-ში. მოანდა მდებარეობს რამდენიმე ერთმანეთის მეზობელ პლატოზე, რომლებიც მდებარეობენ ჩრდილოეთით არსებულ უფრო მაღალ და დიდ Bangombe-ს პლატოსა და სამხრეთით მდებარე მდინარე მიოსოს ჭაობიან ადგილებს შორის. ქალაქის კლიმატი ეკვატორულია, იანვრიდან მარტის ჩათვლით პერიოდში დამახასიათებელია ჭექა-ქუხილი და ჰაერის მაღალი ტემპერატურა, ხოლო ივლისიდან სექტემბრის ჩათვლით — დაბალი ტემპერატურა. თავდაპირველად მოანდა იყო სოფელი, რომელიც მდებარეობდა მდინარე მიოსოს ჭაობიან ნაპირზე. უახლოეს Bangombe-ის პლატოზე 1953 წელს მანგანუმის საბადოს აღმოჩენამ გამოიწვია ქალაქის განვითარება. 1959 წელს მოანდის მახლობლად აშენდა რკინიგზა, რომლის საშუალებითაც მადანი ექსპორტზე გადიოდა. 1990-იან წლებში ქალაქის მოსახლეობის რაოდენობა გაიზარდა კონგოს რესპუბლიკიდან დევნილი მოსახლეობის ჩამოსვლით. მოანდა დაყოფილია სამ ნაწილად. პირველი მდებარეობს მთავარ პლატოზე და მის კალთებზე, აქ მდებარეობს სავაჭრო ცენტრი და მჭიდროდ დასახლებული რაიონები — Ankoula, Montagne Sainte და Fumier. მეორეში ყველაზე მჭიდროდ დასახლებული რაიონებია — Alliance, Rio და L’Oasis. მესამე მდებარეობს პლატოს აღმოსავლეთით და შედგება რაიონებისგან Lekolo და Leyima. მოანდა მსოფლიოში მანგანუმის მოპოვების ერთ-ერთი მსხვილი ცენტრია. მმართველ კომპანია COMILOG Cableway-ს ექსპორტზე გააქვს საშუალოდ 3,5 მილიონი ტონა მანგანუმის მადანი წელიწადში, რითაც გაბონი მანგანუმის ექსპორტის მხრივ მსოფლიოში ყველაზე სამი მსხვილი ქვეყნებიდან ერთ-ერთია. მანგანუმი დღემდე მოიპოვება Bangombeის პლატოზე (42 კმ²). ქალაქში არსებობს აეროპორტი და სარკინიგზო ვაგზალი, რომელიც მდებარეობს Bangombe-ის პლატოს ჩრდილოეთით. ასევე ფუნქციონირებს ავტომაგისტრალი N3, რომელიც ერთმანეთთან აერთებს მოანდას და მბინდას, (კონგოს რესპუბლიკა). ↑ 2013 წლის მოსახლეობის აღწერა (RGPL-2013). დაარქივებულია ორიგინალიდან — 2016-08-31. ციტირების თარიღი: 2016-12-24. ↑ 2013 წლის მოსახლეობის აღწერა (geohive). დაარქივებულია ორიგინალიდან — 2011-09-06. ციტირების თარიღი: 2016-12-24. ↑ Presentation of Eramet manganese activities. დაარქივებულია ორიგინალიდან — 2012-07-30. ციტირების თარიღი: 2011-05-08.
გბადოლიტე

გბადოლიტე (ფრანგ. Butembo) — ქალაქი კონგოს დემოკრატიული რესპუბლიკის ჩრდილოეთი უბანგის პროვინციაში, ცენტრალური აფრიკის რესპუბლიკის საზღვარზე. ამავე პროვინციის ადმინისტრაციული ცენტრი. ქალაქი მდებარეობს ზღვის დონიდან 462 მეტრზე. მობუტუ სესე სეკოს მმართველობის პერიოდში (1965-1997 წწ.) აქ განთავსებული იყო პრეზიდენტის რეზიდენცია, რომელსაც არაოფიციალურად უწოდებდნენ „ჯუნგლების ვერსალს“. გბადოლიტეს მოსახლეობა 2004 წლის მონაცემებით შეადგენდა 113 807 კაცს. ↑ Gbadolite, Congo (Dem. Republic of The)-(Zaire) Page. Fallingrain Global Gazetteer. ციტირების თარიღი: 2014-01-22. ↑ „Legacy of corrupt and ruthless dictator who built Versailles in the jungle“. London: The Independent. May 5, 1997. დაარქივებულია ორიგინალიდან — ნოემბერი 29, 2019. ციტირების თარიღი: December 17, 2010. ↑ Villes de RD Congo - Gbado-Lite French. MONUC (2006-05-29). დაარქივებულია ორიგინალიდან — 2003-12-31. ციტირების თარიღი: 2008-09-16.
ესტუარის პროვინცია

ესტუარის პროვინცია (ფრანგ. Estuaire) — პროვინცია გაბონის ჩრდილო-დასავლეთით. ადმინისტრაციული ცენტრი — ქალაქი ლიბრევილი, რომელიც ასევე ქვეყნის დედაქალაქია. პროვინციის ფართობი შეადგენს 20 740 კმ²-ს. აღმოსავლეთიდან ესაზღვრება ვოლო-ნტემის პროვინციას, სამხრეთიდან შუა ოგოუეს პროვინციას, სამხრეთ-დასავლეთიდან ოგოუე-მარიტიმის პროვინციას, ჩრდილოეთიდან ეკვატორულ გვინეას. ქვეყნის დასავლეთში პროვინციას აქვს გვინეის ყურეზე გასასვლელი. 2013 წლის აღწერის მონაცემებით პროვინციის მოსახლეობის რაოდენობა შეადგენს 895 689 ადამიანს. პროვინციის მოსახლეობის რაოდენობის დინამიკა წლების მიხედვით: კომო (ადმ. ცენტრი — კანგო) (Komo Department) კომო-მონდა (ადმ. ცენტრი — ნტუმი) (Komo-Mondah Department) კომო-ოსეანი (ადმ. ცენტრი — ნდზომოე) (Komo-Océan Department) ნუაია (ადმ. ცენტრი — კოკობიჩი) (Noya Department) ლიბრევილი (ადმ. ცენტრი — ლიბრევილი) (Libreville) ↑ 2013 წლის მოსახლეობის აღწერა (RGPL-2013). დაარქივებულია ორიგინალიდან — 2016-08-31. ციტირების თარიღი: 2016-12-24. ↑ 2013 წლის მოსახლეობის აღწერა (geohive). დაარქივებულია ორიგინალიდან — 2011-09-06. ციტირების თარიღი: 2016-12-24. ↑ 2013 წლის მოსახლეობის აღწერა (citypopulation) ↑ 2013 წლის მოსახლეობის აღწერა (statoids)
დენდროფობია

დენდროფობია, აგრეთვე ცნობილი როგორც ქსილოფობია, ილოფობია და ჰილოფობია — ფსიქიკური დარღვევა, რომელიც გამოიხატება ირაციონული შიშით ხეების ან ტყის მიმართ. სიტყვა მომდინარეობს ბერძნული სიტყვა ჰილოდან (ὕλη), რაც ნიშნავს „ხეს ან ტყეს“ და ფობოს, რაც ნიშნავს შიშს. BBC-ის სერიალ „ახალ ილეთების“ მეორე სეზონში, დენის უოთერმანის პერსონაჟი, გერი აღიარებს, რომ იტანჯება ჰილოფობიით. მისი შიში ხშირად არის გამოყენებული სიუჟეტური ხაზის განვითარებისთვის, კერძოდ კი მაშინ, როდესაც ამოუხსნელი დანაშაულის და გახსნილი შემთხვევის ჯგუფებს სჭირდებათ დანაშაულის ადგილზე მისვლა, რომელიც ტყეში მდებარეობს. მეათე სეზონში ის განკურნებას ცდილობს. სიმფსონების მე-20 სეზონის 21-ე სერიაში, Coming to Homerica-ში ლიზა შეცდომით ამბობს, რომ ეს არის ჰილოფობიის შიში. Uncle Grandpa (ბიძა ბაბუაში) ჰოთ-დოგის გამყიდველი ამბობს, რომ მას ხეების ეშინოდა, მაგრამ როდესაც ის აძვრა ტელეფონის პოსტზე, რომელიც მას ხე ეგონა, თავისი შიში დაძლია. ფობიების სია ↑ John G. Robertson, An Excess of Phobias and Manias: A Compilation of Anxieties, Obsessions, and Compulsions That Push Many Over the Edge of Sanity, Senior Scribe Publications (January 2003), p.103 ↑ Hylo, Latin-Greek Cross references, Robertson’s Words for a Modern Age, Senior Scribe Publications, 2003, retrieved 07-11-2009 ↑ Phobo-, Latin-Greek Cross references, Robertson’s Words for a Modern Age, Senior Scribe Publications, 2003, retrieved 07-11-2009
გერმანიის კომუნისტური პარტია

გერმანიის კომუნისტური პარტია (გერმ. Kommunistische Partei Deutschlands, KPD) — 1918–1933 წლებში ვაიმარის რესპუბლიკაში მოღვაწე პოლიტიკური პარტია. მეორე მსოფლიო ომის შემდეგ ასევე მოღვაწეობდა დასავლეთ გერმანიაში, თუმცა, 1956 წლის აკრძალვის შემდეგ არსებობა შეწყვიტა. 1920-იან წლებში პარტიის წევრებს სპარტაკისტებს უწოდებდნენ. პარტია დაფუძნდა პირველი მსოფლიო ომის შემდეგ. მისი პირველი წევრები იყვნენ სოციალისტები, რომელთაც როზა ლუქსემბურგი ხელმძღვანელობდა. მისი გარდაცვალების შემდეგ პარტია ხელმძღვანელობდა ჯერ ლენინიზმით, შემდეგ კი სტალინიზმით. ვაიმარის რესპუბლიკის არსებობის დროს, პარტია იღებდა ხმების 10-15%, ჰყავდა წარმომადგენლები რაიხსტაგში და სხვა ორგანოებში. თავის მთავარ მოწინააღმდეგედ კომუნისტები სოციალ-დემოკრატებს განიხილავდნენ. 1933 წელს, მას შემდეგ, რაც ხელისუფლებასი ადოლფ ჰიტლერი მოვიდა, გერმანიის კომპარტია აიკრძალა. მისი წევრები იატაკქვეშა მოღვაწეობას შეუდგნენ, თუმცა, ძლიერი დანაკარგი განაცადეს. მეორე მსოფლიო ომის შემდეგ, პარტიამ მოღვაწეობა განაგრძო და 1949 წელს, დასავლეთი გერმანიის ბუნდესტაგის პირველ არჩევნებში გამარჯვებაც მოიპოვა, თუმცა, გერმანიის ტერიტორიაზე საბჭოთა ოკუპაციის სექტორზე საბჭოთა სახელმწიფოს შექმნის შემდეგ, მათ მხარდაჭერა დაკარგეს. 1956 წელს პარტია სასამართლომ არაკანონიეერად აღიერა. მისმა ზოგიერთმა წევრმა 1969 წელს ჩამოაყალიბა გერმანული კომუნისტური პარტია, რომელიც დღემდე მოქმედებს. გარდა ამისა, სხვა წარმოქმნილი პატარა ჯგუფები ასევე აცხადებდნენ პრეტენზიას გერმანიის კომუნისტური პარტიის მემკვიდრეობაზე. აღმოსავლეთ გერმანიაში, საბჭოთა ზეწოლის შედეგად, კომუნისტების და სოციალ-დემოკრატების შეერთებით ჩამოყალიბდა სოციალისტური ერთიანი პარტია, რომელიც სათავეში ედგა აღმოსავლეთ გერმანიას 1989–1990 წლებამდე. ბერლინის კედლის დაცემის შემდეგ, პარტიამ სახელი შეიცვალა დემოკრატიული სოციალიზმის პარტიაზე, 2007 წელს კი სხვა მემარცხენე პარტიებთან ერთად ჩამოაყალიბა მემარცხენე პარტია. გერმანიის კომუნისტურ პარტიის ისტორიასთან დაკავშირებული მატერიალები (1918–1933) — გერმანული ისტორიული მუზეუმი (გერმანული) გერმანიის კომუნისტურ პარტიის ისტორიასთან დაკავშირებული მატერიალები – მარქსისტული ინტერნეტ-არქივი (გერმანული)
ზემო ოგოუე

ზემო ოგოუე (ფრანგ. Haut-Ogooué) — პროვინცია გაბონის აღმოსავლეთით. ადმინისტრაციული ცენტრი — ქალაქი ფრანსვილი. პროვინციის ფართობი შეადგენს 36 547 კმ²-ს. ჩრდილოეთიდან ესაზღვრება ოგოუე-ივინდოს პროვინციას, დასავლეთიდან ოგოუე-ლოლოს პროვინციას, სამხრეთიდან და აღმოსავლეთიდან კონგოს რესპუბლიკას. მდინარე ოგოუე, რომელიც ჩამოედინება ქალაქ ფრანსვილში, პროვინციის ტერიტორიას კვეთავს ჩრდილოეთიდან სამხრეთისაკენ. 2013 წლის აღწერის მონაცემებით პროვინციის მოსახლეობის რაოდენობა შეადგენს 250 799 ადამიანს. პროვინციის მოსახლეობის რაოდენობის დინამიკა წლების მიხედვით: ადმინისტრაციული თვალსაზრისით პროვინცია დაყოფილია 11 დეპარტამენტად: ჯუე (ადმ. ცენტრი — ონგა) (Djoué) ჯუური-აგილი (ადმ. ცენტრი — ბონგოვილი) (Djououri-Aguilli) ლეკონი-ლეორი (ადმ. ცენტრი — აკიენი) (Lékoni-Léori) ლეკოკო (ადმ. ცენტრი — ბაკუმბა) (Lékoko) ლემბუმბი-ლეიუ (ადმ. ცენტრი — მოანდა) (Lemboumbi-Leyou) მპასა (ადმ. ცენტრი — ფრანსვილი) (Mpassa) პლატო (ადმ. ცენტრი — ლეკონი) (Plateaux) სებე-ბრიკოლო (ადმ. ცენტრი — ოკონჯა) (Sébé-Brikolo) ოგოუე-ლეტილი (ადმ. ცენტრი — ბუმანგო) (Ogooué-Létili) ლეკაბი-ლევოლო (ადმ. ცენტრი — ნგუონი) (Lékabi-Léwolo) ბაიი-ბრიკოლო (ადმ. ცენტრი — აბუმი) (Bayi-Brikolo) ↑ 2013 წლის მოსახლეობის აღწერა (RGPL-2013). დაარქივებულია ორიგინალიდან — 2016-08-31. ციტირების თარიღი: 2016-12-24. ↑ 2013 წლის მოსახლეობის აღწერა (geohive). დაარქივებულია ორიგინალიდან — 2011-09-06. ციტირების თარიღი: 2016-12-24. ↑ 2013 წლის მოსახლეობის აღწერა (citypopulation) ↑ 2013 წლის მოსახლეობის აღწერა (statoids)
შუა ოგოუე

შუა ოგოუე (ფრანგ. Moyen-Ogooué) — პროვინცია გაბონის ცენტრში. პროვინციის ფართობი შეადგენს 18 535 კმ²-ს. ადმინისტრაციული ცენტრი — ქალაქი ლამბარენე. ჩრდილოეთიდან ესაზღვრება ვოლო-ნტემის პროვინციას, აღმოსავლეთიდან ოგოუე-ივინდოს პროვინციას, სამხრეთ-აღმოსავლეთიდან ნგუნიეს პროვინციას, სამხრეთ-დასავლეთიდან ოგოუე-მარიტიმის პროვინციას, ჩრდილო-დასავლეთიდან ესტუარის პროვინციას. სამხრეთ-დასავლეთიდან ჩრდილო-აღმოსავლეთისაკენ მთელ პროვინციას კვეთავს მდინარე ოგოუე. აქ მას უერთდება შენაკადები ოკანო და ნგუნი. პროვინციას ჩრდილოეთ ნაწილში კვეთავს ეკვატორი. 2013 წლის აღწერის მონაცემებით პროვინციის მოსახლეობის რაოდენობა შეადგენს 69 287 ადამიანს. პროვინციის მოსახლეობის რაოდენობის დინამიკა წლების მიხედვით: ადმინისტრაციული თვალსაზრისით პროვინცია დაყოფილია 2 დეპარტამენტად: აბანგა-ბიგნე (ადმ. ცენტრი — ნჯოლე) (Abanga-Bigné) ოგოუე და დე-ლაკი (ადმ. ცენტრი — ლამბარენე) (Ogooué et des lacs) ↑ 2013 წლის მოსახლეობის აღწერა (RGPL-2013). დაარქივებულია ორიგინალიდან — 2016-08-31. ციტირების თარიღი: 2016-12-24. ↑ 2013 წლის მოსახლეობის აღწერა (geohive). დაარქივებულია ორიგინალიდან — 2011-09-06. ციტირების თარიღი: 2016-12-24. ↑ 2013 წლის მოსახლეობის აღწერა (citypopulation) ↑ 2013 წლის მოსახლეობის აღწერა (statoids)
გინოფობია

გინოფობია ან გინეფობია — ქალების არანორმალური შიში, სპეციფიკური სოციალური ფობიის ტიპი. წარსულში იყენებდნენ ლათინურ ტერმინს გინოფობიას. გინოფობია არ არის ქალთმეძულეობა, სიძულვილი, უპატივცემულობა და გამოუსწორებელ შეხედულებასთან ქალის წინააღმდეგ, სხვებმა ტერმინი გამოიყენონ ტოლფასი მნიშვნელობით, სოციალურ ფობიის თაობაზე, ვიდრე პათოლოგიური ასპექტი ქალებთან ნეგატიური დამოკიდებულების მიმართ. მისი ანტონიმია ფილოგინია, სიყვარული, პატივის და აღტაცების გრძნობა ქალთა მიმართ. ტერმინი გინოფობია მომდინარეობს ბერძნული სიტყვადან გინო (γυνή), რაც ნიშნავს ქალს და ფობოს (φόβος), რაც ნიშნავს შიშს. ტერმინი გინოფობიას ჰიპონიმი შეიცავს ფემინოფობიას. ჯინოფობია ადრე ითვლებოდა ჰომოსექსუალიზმისაკენ მისწრაფებად, რაც 1896 წელს ჰაველოკ ელისმა აღწერა თავის კვლევებში სქესის ფსიქოლოგია (Psychology of Sex). თავის წიგნში „სადიზმში და მაზოხიში“ (Sadism and Masochism): ზიზღის და სისასტიკის ფსიქოლოგი, ვილჰელმ სტეკელი ლაპარაკობს კაცი მაზოხისტის გინოფობიის შესახებ. პროფესორი ევა კეულსი საუბრობს, რომ სასტიკი ამაზონლები არიან ანტიკურ ათენში ქალების შიშის მტკიცებულება. ფობიების სია ↑ WordNet. პრინსტონის უნივერსიტეტი. ციტირების თარიღი: 2014-07-09. ↑ Raymond Joseph Corsini (1999) "The Dictionary of Psychology", ISBN 1-58391-028-X, p. 452 ↑ დაარქივებული ასლი. დაარქივებულია ორიგინალიდან — 2012-09-22. ციტირების თარიღი: 2016-12-24. ↑ http://www.merriam-webster.com/dictionary/misogyny ↑ Susan Gaylard, Hollow Men: Writing, Objects, and Public Image in Renaissance Italy, p. 86 ↑ WordNet. პრინსტონის უნივერსიტეტი. ციტირების თარიღი: 2014-07-09. ↑ γυνή, Henry George Liddell, Robert Scott, A Greek-English Lexicon, on Perseus ↑ φόβος, Henry George Liddell, Robert Scott, A Greek-English Lexicon, on Perseus ↑ The Shattered Mirror: Representations of Women in Mexican Literature, María Elena de Valdés, 2010, p 74 ↑ Eva C. Keuls, "The Reign of the Phallus: Sexual Politics in Ancient Athens", ISBN 0-520-07929-9, pp. 3-4